stanford-oval/wikipedia huggingface dataset:
ישראל הגר (מונסי)
צאצאיו

הרב יעקב יוסף, נשוי לסימא מירל, בת דודו רבי דוד טברסקי, האדמו"ר מסקווירא. אחרי פטירת זקנו התחיל לשמש כרב הקהילה במקום אביו. בנו הרב חיים מאיר מכהן כרב בית המדרש "אור מרדכי" בשכונת יוניון במונסי.
דוד דוב, נשוי לשלאמצא איידל, בת רבי יוסף חיים מושקוביץ, האדמו"ר משאץ בוויליאמסבורג
ציפורה ברכה, נשואה לנפתלי מרדכי, בנו של רבי משה טויב, האדמו"ר מקאלוב ארצות הברית.
חיים מאיר, נשוי לרחל בת רבי יוסף שלום שטיין, האדמו"ר מפאלטישאן בנסנהורסט, עסקן בתחום הרפואה
משה, נשוי לבת דודתו יוטל לאה, בת רבי ישראל אליעזר פיש, האדמו"ר מביקסאד בוויליאמסבורג, חתנו של רבי מרדכי הגר
מנחם מענדל, נשוי לחנה רחל, בת רבי יעקב ישראל ישורון רובין, רב קהילת בריזדוביץ בבורו פארק
מרגליא, נשואה לבן דודה יצחק יוחנן, בן רבי יהוסף בן ציון רוטנברג, האדמו"ר מקוסון בבורו פארק, וחתנו של רבי מרדכי הגר
הערות שוליים

↑  יוסי שטארק, ‏אבל בחצרות בית ויז’ניץ: נפטרה הרבנית מרים הגר ע”ה, רעיית האדמו”ר מויז’ניץ מונסי, באתר JDN‏
1 2  הצצה מיוחדת: שבעת הממשיכים מויז'ניץ ממונסי שיוכתרו לאדמו"רים, באתר בחדרי חרדים, 17 במרץ 2018
| שושלת אדמו"רי קוסוב • ויז'ניץ |
| --- | --- | --- |
| אבי השושלת | יעקב קופיל חסיד |  |
| חסידות קוסוב | מנחם מנדל מקוסוב (אהבת שלום) • חיים מקוסוב (תורת חיים) • יעקב שמשון מקוסוב • משה מקוסוב (לקט עני) • חיים הגר השני • אברהם יהושע העשיל מקוסוב–זלישטשיק • שרגא פייבוש הגר |  |
| חסידות זבלטוב | דוד מזבלטוב (צמח דוד) • יעקב הגר מזבלטוב • מנחם מנדל הגר מזבלטוב |  |
| חסידות רדוביץ' | יוסף אלתר מרדוביץ' • משה מרדוביץ' (וייקח משה) • ישראל מרדוביץ' |  |
| חסידות ויז'ניץ | חמשה דורות ראשונים: מנחם מנדל מוויז'ניץ (צמח צדיק) (דור 1) • ברוך מוויז'ניץ (אמרי ברוך) (דור 2) • ישראל מוויז'ניץ (אהבת ישראל) (דור 3) • בניו אליעזר הגר (דמשק אליעזר) (דור 4) • חיים מאיר מוויז'ניץ (אמרי חיים) (דור 4)  אחרי מותו של 'האמרי חיים' התפלגה החסידות: החסידות בישראל: משה יהושע מוויז'ניץ (ישועות משה) (דור 5), בניו ישראל מוויז'ניץ (דור 6) ומנחם מנדל מוויז'ניץ-מרכז (דור 6) ואחיינו ישראל אליעזר אדלר מדז'יקוב-ויז'ניץ (דור 6) החסידות במונסי: מרדכי מוויז'ניץ מונסי (דור 5), בניו; ישראל מוויז'ניץ מונסי (דור 6) • מנחם מנדל הגר מוויז'ניץ קיימישא לייק (דור 6) • יצחק יוחנן מוויז'ניץ ויליאמסבורג (דור 6) • דוד מוויז'ניץ לונדון (דור 6) • אהרן מוויז'ניץ מונטריאול (דור 6) • ברוך שמשון מוויז'ניץ בית שמש (דור 6) • יעקב יוסף מוויז'ניץ בורו פארק (דור 7) |  |
| חסידות סערט ויזניץ' | ברוך מסערט-ויז'ניץ (מקור ברוך) (דור 4) • אליעזר מסערט-ויז'ניץ (חכמת אליעזר) (דור 5) • יעקב הגר (דור 6) |  |
| חסידות וישיווה | מנחם מנדל מוישיווה (שארית מנחם) (דור 4) • ברוך הגר (דור 5) • חיים יהודה מאיר הגר (דור 5) • נפתלי צבי הגר (דור 6) |  |
| --- | --- |
בקרת זהויות :  NLI: 987013144577005171 
ערך זה הוא קצרמרבנושא אישים. אתם מוזמנים לתרום לוויקיפדיה ו.
ה'תרע"ב

ה'תרע"ב (5,672) ובקיצור תרע"ב – היא שנה עברית  אשר החלה ביום א' בתשרי, אור ל-23 בספטמבר 1911, והסתיימה ביום כ"ט באלול, 11 בספטמבר 1912.
המולד של תשרי חל ביום השבת, 14 שעות ו-937 חלקים. לפיכך זו שנה מסוג זשג. איננה מעוברת, ואורכה 355 ימים.
זו שנה שנייה לשמיטה, ושנת 10 במחזור העיבור ה-299. תקופת ניסן שבשנה זו היא תחילת שנת 16 (סימנה יויאז) במחזור השמש ה-203.
שנה זו היא שנת 1,843 לחורבן הבית, ושנת 2,223 לשטרות.
אירועים

י"ד באדר - נוסדה ההסתדרות הציונית הדסה, הסתדרות נשים ציוניות באמריקה
כ"ד בניסן - הונחה אבן היסוד לטכניקום של חיפה, שיהפוך בעוד שנים לטכניון
י"א בסיוון - נערכה ועידת הייסוד של אגודת ישראל בקטוביץ
נולדו

י"ג באדר - אל מנספלד, אדריכל ישראלי, זוכה פרס ישראל לאדריכלות (נפטר ב-ה'תשס"ד)
א' בניסן - הרב משה דב וולנר - רבה הראשון של אשקלון (נפטר בה'תשס"ז).
י"ג בסיוון - יהושע בר-יוסף, סופר, מחזאי ועיתונאי עברי, זוכה פרס ביאליק (נפטר ה'תשנ"ג)
י"ד בסיוון - ג'וליוס אקסלרוד, ביוכימאי יהודי-אמריקאי, חתן פרס נובל לפיזיולוגיה ורפואה (נפטר ב-ה'תשס"ה)
כ"א באב - ראול ולנברג, מחסידי אומות העולם
נפטרו

ד' בשבט - יוסף ויתקין, מחנך, ממבשרי העלייה השנייה ותנועת העבודה הציונית.
יד בשבט - יצחק אבוחצירא (הראשון)
לוח שנה > מאפייני לוח השנה

שנה מסוג זשג, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
פאנטליס חצידיאקוס

פאנטליס חצידיאקוס (ביוונית: Παντελής Χατζηδιάκος, בהולנדית: Pantelis Chatzidiakos; נולד ב-18 בינואר 1997 ברודוס שביוון) הוא כדורגלן הולנדי-יווני המשחק בעמדת הבלם בקבוצת קופנהגן ובנבחרת יוון.
חיים אישיים

חצידיאקוס נולד ברודוס שביוון לאב יווני ולאם הולנדית.
קריירת מועדונים

חצידיאקוס גדל במחלקות הנוער של פנאתינאיקוס וא.ז. אלקמאר. בשנת 2015 החל לשחק בקבוצה הבוגרת של א.ז. אלקמאר, ובסך הכל שיחק במועדון במשך שמונה שנים, בהן ערך 152 הופעות במסגרת ליגת העל ההולנדית והבקיע שלושה שערים.
ב-1 בספטמבר 2023 חתם חצידיאקוס על חוזה לארבע שנים בקליארי מהסרייה א'.
ב-2 בספטמבר 2024 הושאל לקופנהגן לעונה אחת.
קריירה בינלאומית

ב-12 באוקטובר 2019 ערך חצידיאקוס את הופעת הבכורה שלו בנבחרת יוון, בהפסד 2-0 לנבחרת איטליה במסגרת מוקדמות יורו 2020.
הערות שוליים

↑  Hatzidiakos is a new Cagliari player באתר הרשמי של קליארי, 1 בספטמבר 2023 (באנגלית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פאנטליס חצידיאקוס".
בנק החקלאות הרוסי

| --- | --- |

מגדל בן 33 קומות של מתחם IQ-קוורטאל במוסקבה הוא מטה הבנק
 נתונים כלליים
 סוג:  בנק
 מייסדים:  ממשלת רוסיה 
 תקופת הפעילות:  15 במרץ 2000 – הווה (24 שנים)
 חברת אם:  הסוכנות הפדרלית לניהול רכוש המדינה
 מיקום המטה:  מוסקבה 
 משרד ראשי:  מוסקבה, רוסיה
 ענפי תעשייה:  בנקאות ופיננסים
 מוצרים עיקריים:  שירותי בנקאות
 הכנסות:  235,330,000,000 רובל רוסי (נכון ל־2017) 
 רווח תפעולי:  40,980,000,000 רובל רוסי (נכון ל־2023) 
 רווח:  −19,479,000,000 רובל רוסי (נכון ל־2017) 
 הון עצמי:  190,416,000,000 רובל רוסי (נכון ל־2017) 
 יו"ר:  דמיטרי פטרושב (יו"ר מועצת הפיקוח)  בוריס ליסטוב (אנ') (יו"ר דירקטוריון)
  
 www.rshb.ru
 
בנק החקלאות הרוסי (ברוסית: Россельхозбанк) הוא בנק רוסי בבעלות רוסיה, המספק את כל סוגי השירותים הבנקאיים ליותר מ-7 מיליון לקוחות קמעונאיים ועסקיים.
הבנק הוקם בשנת 2000 על מנת לפתח את מערכת האשראי הלאומית והפיננסית של המגזר האגרו-תעשייתי, והאזורים הכפריים של הפדרציה הרוסית.
זהו אחד הבנקים הגדולים ביותר ברוסיה, הנמצא ב-100% בבעלות המדינה.
בריטניה וארצות הברית הטילו על הבנק סנקציות כלכליות ואחרות לרבות איסור על קשר עם בנקים במערב, כתגובה לפלישה הרוסית לאוקראינה.
הערות שוליים

↑  Рейтинг банков | Банки.ру, www.banki.ru
ערך זה הוא קצרמרבנושא בנקים ובנושא רוסיה. אתם מוזמנים לתרום לוויקיפדיה ו.
וסילי ז'וקובסקי

| --- | --- |

 לידה:  29 בינואר 1783 (יוליאני) Mishenskoye (Belevsky district), Belyov Uyezd, האימפריה הרוסית 
 פטירה:  12 באפריל 1852 (יוליאני) (בגיל 69) באדן-באדן, הדוכסות הגדולה של באדן 
 מדינה:  האימפריה הרוסית 
 מקום קבורה:  בית העלמין טיחווין 
 מקום לימודים:  פנימיית אוניברסיטת מוסקבה 
 שפות היצירה:  רוסית 
 סוגה:  שירה 
 זרם ספרותי:  הרומנטיקה 
 תקופת הפעילות:  1797–1852 (כ־55 שנים) 
 בן או בת זוג:  אליזבת רייטרן (21 באפריל 1841–?) 
 צאצאים:  אלכסנדרה ז'וקובסקיה, פאול פון ז'וקובסקי 
 פרסים והוקרה:  אות מסדר ההצטיינות במדעים ואמנויות של גרמניה  מסדר האריה של הולנד  מסדר הבז הלבן  מסדר אריה צרינגן  מסדר פרידריך  אות מסדר כוכב הקוטב  Knight second class in brilliants of the Order of Saint Anne  מסדר דנבורג  פור לה מריט  מסדר ולדימיר הקדוש  מסדר הגואלפים  מסדר העיט האדום  אות מסדר העיט הלבן  מסדר סנטה אנה, דרגה 2  עיטור  אנה הקדושה,  דרגה ראשונה  עיטור המסדר האזרחי של סקסוניה  מסדר סטניסלב הקדוש, דרגה 1  מסדר ולדימיר הקדוש, דרגה 2  עיטור  ולדימיר הקדוש, דרגה 3  מסדר כתר הברזל  מסדר סטניסלב הקדוש 
 חתימה:   
 
וסילי ז'וקובסקי, דיוקן של אורסט קיפרנסקי, 1815
וסילי אנדרייביץ' ז'וקובסקי (ברוסית: Василий Андреевич Жуковский;‏ 9 בפברואר 1783 - 24 באפריל 1852) היה משורר רוסי, בין טובי המשוררים בתחילת המאה ה-19[דרושה הבהרה], מייסד הסגנון הרומנטי בשירה הרוסית ומחבר ההמנון הלאומי של האימפריה הרוסית (אל, נצור את הצאר!).
ביוגרפיה

וסילי ז'וקובסקי נולד בכפר בגוברניית טולה. הוא היה בן מחוץ לנישואים של בעל אחוזה מקומי ושבויה מטורקיה. את שם המשפחה קיבל הילד מאיכר מקומי שאימץ אותו.
לקידום הקריירה העתידית, רשמו ההורים את הילד לשירות צבאי, ובשנת 1789 הוא נרשם גם בספר האצילים של הגוברניה. בשנת 1797 הוא נשלח למוסקבה להמשך לימודים. באותה שנה הוא פרסם את השיר הראשון שלו. בשנת 1802 הוא הכיר את ניקולאי קרמזין והושפע מיצירותיו. הוא המשיך בפרסום שירים וגם תרגם מספר שירים מאנגלית.
החל משנת 1805 הפופולריות שלו גדלה והגיעה לשיא בשנים 1808–1812. בשנת 1808 הוא פרסם את אחד השירים המפורסמים - "לודמילה".
בשנת 1812, במהלך המלחמה נגד נפוליאון, הוא התנדב לצבא מתנדבים. שיריו בתקופה זו הפכו לפופולריים מאוד בצבא. בשנת 1814 הגיע לאחוזה של משפחת קירייבסקי, שהיו קרובי משפחתו והתגורר שם כמעט שנתיים; כשהוא מגדל את נכדים-אחיינים של גיסתו, פיוטר (אנ') ואיוון קירייבסקי. בשנת 1815 הוא היה אחד מהחברים הבולטים בחבורה הספרותית "ארזמס". בשנת 1816 הוא חיבר את המילים ל"יה מלכנו נצור", ההמנון הרוסי הראשון.
בשנת 1816 הוא התקרב למשפחת הקיסר, ובשנת 1826 התמנה למורה הפרטי של אלכסנדר, הקיסר העתידי. בשנים 1837–1839 הוא נסע לאירופה ביחד עם יורש העצר. בשנת 1841 הוא יצא לגמלאות. באותה השנה, הוא התחתן בדיסלדורף עם בחורה צעירה שהייתה בת אחד מחבריו. בהמשך חייו הוא התגורר בגרמניה.
בשנת 1842 הוא התחיל בתרגום האודיסיה. הכרך הראשון פורסם בשנת 1848 והשני ב-1849.
הוא נפטר בבאדן-באדן והוטמן במנזר אלכסנדר נבסקי בסנקט פטרבורג.
ספריו

הנסיכה הנמה (1826. תר' אהרן לובושיצקי בשם השושנה בין החוחים, 1898; דב ירדן בשם בממלכת הדממה, 1972) — אגדת-עם פיוטית.
מחיי השרצים (1828. תר' אהרן לובושיצקי, 1898) — פואמה סאטירית-אלגורית על פגישת מלך הצפרדעים וקיסר העכברים.
סבטלנה (1842)
מלך השדים (1842) — בלדות.
האגדה על איוואן בן הצאר והזאב האפור (1845)
ואדים נובוגרודסקי (1848) — רומאן היסטורי שכתיבתו לא הסתיימה.
הערות שוליים

↑  "Vasily Andreevich Zhukovsky". max.mmlc.northwestern.edu. נבדק ב-2016-08-12.
| --- | --- |
בקרת זהויות :  NLI: 987007279974805171  PLWABN: 9810546807305606  BIBSYS: 90075490  BNE: XX1013846  BnF: cb125748289 (data)  CiNii: DA0325014X  GND: 118611232  HDS: 041483  ICCU: UBOV062739  ISNI: 0000 0001 2118 7474  LCCN: n80152719  LNB: 000057226  MusicBrainz: e99e65ad-ff8a-43be-8771-f2df04b07a51  NDL: 00715109  NKC: jn20020102075  NLA: 35609411  NLG: 173430  NLK: KAC201822458  NSK: 000079374  NTA: 070909571  RERO: 02-A000195990  SELIBR: 212064  SNAC: w6891dth  SUDOC: 03506854X  Trove: 1013666  ULAN: 500328545  VIAF: 5050093   WorldCat (עם VIAF): 5050093
בנק אוטקריטיה

| --- | --- |

 נתונים כלליים
 תקופת הפעילות:  1993–הווה (כ־32 שנים) 
 חברת אם:  בנק VTB
 מיקום המטה:  מוסקבה 
 ענפי תעשייה:  בנק 
 הכנסות:  219,338,000,000 רובל רוסי (נכון ל־2017) 
 רווח תפעולי:  50,852,000,000 רובל רוסי (נכון ל־2016) 
 רווח:  1,503,000,000 רובל רוסי (נכון ל־2016) 
 הון עצמי:  231,995,000,000 רובל רוסי (נכון ל־2016) 
 נשיא:  מיכאל זדורנוב (אנ') (נשיא)
  
 www.open.ru
 
בנק אוטקריטיה (Банк «Открытие») הוא אחד מהבנקים המסחריים הגדולים ברוסיה. יש לו יותר מ-440 משרדים וסניפים ברוסיה. נוסד על ידי איגור פינוגנוב, כיום מנכ"ל בנק הפיתוח האירו-אסייתי.
בנק אוטקריטיה דורג במקום הראשון בקרב בנקים בבעלות פרטית ורביעי לפי נכסים בקבוצות בנקאות ברוסיה. בפברואר 2013 נחתם הסכם בין הבנק לבעלים של ספרטק מוסקבה לפיו האצטדיון הבייתי ייקרא אוטקריטיה ארנה.
באוגוסט 2017, חולץ על ידי הבנק המרכזי של רוסיה בעלות למדינה של מעל 8 מיליארד דולר. בהמשך תיאר הבנק המרכזי את ההון של הבנק כ"פיקטיבי ברובו" והותיר את הבנק בבעלותו המלאה, כחוב להסדרת חובותיו בפני המדינה.
הבנק מפעיל קרן פנסיה בשם אוטקריטיה.
הערות שוליים

↑  "Bank Otkritie". www.open.ru.
↑  https://www.open.ru/en/about_the_bank
↑  https://www.open.ru/en/about(הקישור+אינו+פעיל)
↑  "Archived copy". אורכב מ-המקור ב-2008-06-24. נבדק ב-2008-08-25. {{cite web}}:  (עזרה) (in Russian)
↑  "Based on Interfax – CEA ranking in accordance with RAS financial statements as of March 31, 2016". אורכב מ-המקור ב-8 בנובמבר 2016. נבדק ב-8 בנובמבר 2016. {{cite web}}:  (עזרה)
↑  "Russia, in one of biggest bailouts in its history, rescues Otkritie bank". CNBC. 30 באוגוסט 2017. נבדק ב-30 בספטמבר 2018. {{cite news}}:  (עזרה)
↑  Voronova, Tatiana. "Russia's Otkritie Bank calls for more central bank backing". Reuters. נבדק ב-30 בספטמבר 2018. {{cite news}}:  (עזרה)
↑  Seddon, Max. "The secret VTB stake that helped lead to Otkritie's downfall". Financial Times. נבדק ב-30 בספטמבר 2018. {{cite news}}:  (עזרה)
סוקי ווטרהאוס

| --- | --- |

 לידה:  5 בינואר 1992 (בת 33) האמרסמית', האמרסמית' ופולהאם, לונדון, הממלכה המאוחדת
 מדינה:  הממלכה המאוחדת הממלכה המאוחדת
 עיסוק:  דוגמנית, שחקנית, זמרת, יזמית
 מקום לימודים:  Ibstock Place School 
 בן או בת זוג:  רוברט פטינסון (2018–?) 
 פרופיל ב-IMDb
 
אליס סוקי ווטרהאוס (באנגלית: Alice Suki Waterhouse; נולדה ב-5 בינואר 1992) היא שחקנית, זמרת, דוגמנית ויזמית אנגלייה.
ביוגרפיה

ווטרהאוס נולדה בהאמרסמית' שבלונדון וגדלה בצ'יזיק. היא בתם של אליזבת, אחות במקצועה, ונורמן ווטרהאוס, מנתח פלסטי. יש לה אח בשם צ'ארלי ושתי אחיות צעירות ממנה – מדלן ואימוג'ן הידועה בשם אִימִי שגם היא דוגמנית.
ביוגרפיה > דוגמנות

קריירת הדוגמנות של ווטרהאוס החלה כשהייתה בת 16 והתגלתה בפאב בלונדון. בגיל 19 דגמנה הלבשה תחתונה במסע פרסום של מרקס אנד ספנסר.
היא ה"פנים" של חברת האופנה ברברי ושל המותג Redken. ווטרהאוס דגמנה גם עבור מותגים כגון טומי הילפיגר (יחד עם אחותה אימי), סווטש, Lucy in Disguise,‏H&M, אליס + אוליביה, Coast, מקס סטודיו, Sass & bide, קתרינה גאטה ופפה ג'ינס.
ווטרהאוס הופיעה על שערי מגזין ווג הבריטי, הקוריאני, התאילנדי, הטייוואני והטורקי. היא הופיעה בשער מגזין Tatler, מגזין Elle הבריטי והקוריאני, וכן במגזין Lucky, מגזין L'Officiel, מגזין מארי קלייר האמריקאי, מגזין Grazia הצרפתי וב-1883 Magazine. היא צולמה למאמרי המערכת במגזינים ווג האמריקאי, הסיני, הרוסי והיפני. בין השאר צולמה גם למגזין Love, מגזין Elle האמריקאי, Velour ו-Stylist Magazine. ווטרהאוס השתתפה בתצוגות אופנה עבור מותגים שונים בהם ברברי ו-Balenciaga.
באפריל 2017 נבחרה ווטרהאוס ל"Mercier Muse" עבור מותג האיפור Laura Mercier.
ביוגרפיה > צילום

ווטרהאוס הציגה צילומים שלה בגלריית Eb and Flow בלונדון יחד עם רג'י ייטס ואימוג'ן מוריס קלארק בתערוכה בשם "I'll Be Your Mirror" שנערכה על ידי Next Model Management. בפברואר 2014 דגמנה בעירום מלא עבור קמפיין הסתיו-חורף של תכשיטי דומיניק ג'ונס בשבוע האופנה בלונדון.
ביוגרפיה > משחק

ב-2015 שיחקה ווטרהאוס בתפקיד מרלין בסרט הסיקוול "מורדים" המבוסס על ספר באותו שם. במרץ 2015 פורסם שווטרהאוס לוהקה לתפקיד ארלן בסרט "The Bad Batch" של אנה לילי אמירפור. עוד שיחקה ווטרהאוס בסרט "Billionaire Boys Club" בתפקיד קווינטנה. ב-2017 גילמה ווטרהאוס את דמותה של ססילי מיורק במיני-סדרה של רשת Starz "נסיכה לבנה" עיבוד לרומן באותו שם מאת פיליפה גרגורי. ווטרהאוס שיחקה בתפקיד הנשי הראשי בסרט הדרמה משנת 2017 "The Girl Who Invented Kissing" בבימויו של טום סיירצ'יו.
בספטמבר 2016 פורסם שווטרהאוס תככב לצדו שלו אנסל אלגורט בסרט "ג'ונתן", סרט אשר יצא בשנת 2018.
בשנת 2019 שיחקה בסרט "פוקימון: הבלש פיקאצ'ו" והופיעה בסרטו של וודי אלן "יום גשום בניו יורק" וגם הופיעה בוידאו קליפ לשיר "Nightmare" של הזמרת הלסי.
בשנת 2020 לוהקה לסדרת הטלוויזיה "Daisy Jones & The Six" של רשת הסטרימניג פריים וידאו אשר עוקבת אודות הצלחתם של להקת רוק בשנות השבעים. הסדרה אשר מככבים בה גם ריילי קיאו וסם קלאפלין, מבוססת על הספר באותו שם מאת הסופרת האמריקאית טיילור ג'נקינס ריד משנת 2019.
ביוגרפיה > מוזיקה

בשנת 2017 הוציאה ווטרהאוס את הסינגל ״Good Looking״, שנהפך ויראלי בשנת 2022 ברחבי הרשת ובמיוחד באפליקציית הטיקטוק.
בשנת 2022 הוציאה ווטרהאוס את אלבום הבכורה שלה ״I Can’t Let Go״ ואת המיני אלבום ״Milk Teeth״.
ב-13 בספטמבר 2024, הוציאה את אלבומה השני “Memoir of a Sparklemuffin”.
ביוגרפיה > Pop & Suki

בספטמבר 2016 הכריזה ווטרהאוס על השקת מותג בשם "Pop & Suki", לשיווק ישירות לצרכן של אביזרי אופנה, שהקימה יחד עם חברתה הטובה פופי ג'יימי והמנכ"ל ליאו סיגל. "Pop & Suki" הוצגו במגזינים כגון ווג, הרפרס בזאר, W Magazine, ו-Elle.
חיים אישיים

ווטרהאוס יצאה עם המוזיקאי האנגלי מיילס קיין בשנים 2011—2013, עם השחקן האמריקאי בראדלי קופר בשנים 2013—2015, ועם השחקן המקסיקני דייגו לונה בשנים 2016—2017.
ב-2018 התחילה לצאת עם השחקן האנגלי רוברט פטינסון, וכעת מאורסת לו. השניים מתגוררים בלונדון. בנובמבר 2023 פורסם כי הזוג מצפים לילד משותף ראשון.
במרץ 2024, ילדה ווטרהאוס את בתה הראשונה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2012 | סוחר סמים | מנדי |  |
| 2014 | באהבה, רוזי | בת'אני ויליאמס |  |
| 2015 | מורדים | מרלין |  |
| 2016 | גאווה ודעה קדומה וזומבים | קתרין "קיטי" בנט |  |
| 2016 | פשוט נהדרת: הסרט | עצמה |  |
| 2016 | חברה רעה | ארלן |  |
| 2017 | The Girl Who Invented Kissing | הנערה |  |
| 2018 | אומה של רוצחים | שרה לייסי |  |
| 2018 | ג'ונתן | אלנה |  |
| 2018 | עולם המחר | אש |  |
| 2018 | מועדון הכסף | קווינטנה |  |
| 2019 | פוקימון: הבלש פיקאצ'ו | גברת נורמן / דיטו |  |
| 2019 | Charlie Says | מרי ברונר |  |
| 2019 | Bittersweet Symphony | אייריס אוונס |  |
| 2019 | רוצחים אנונימיים | ויולט |  |
| 2019 | יום גשום בניו יורק | טיפאני |  |
| 2019 | Burn | שיילה |  |
| 2020 | לא ממושמעות | סנדרה וולספלד |  |
| 2020 | גלריית הלבבות השבורים (אנ') | קלואי |  |
| 2021 | Creation Stories | ג'מה |  |
| 2021 | Seance | קמיל מידוס |  |
| 2023 | Dalíland | ג'ינסטה |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2010 | נערה חומרנית | לורדס | פרק: "Episode #1.4" |
| 2017 | נסיכה לבנה | ססילי מיורק | מיני-סדרה; 5 פרקים |
| 2018 | Into the Dark | אלכסיס | פרק: "New Year, New You" |
| 2022 | Zaya | ווילו | פודקאסט; 4 פרקים |
| 2023 | דייזי ג'ונס והסיקס | קארן סירקו | מיני-סדרה |
הנה מוטלות גופותינו

תצפית מכביש 367 על "גבעת הקרב" של הל"ה, נ.ג 573
הנה מוטלות גופותינו הוא שיר שכתב המשורר הישראלי חיים גורי למחרת נפילת חבריו ממחלקת הל"ה בינואר 1948. השיר, המעלה על נס את התפיסה המקדשת את הקרבת החיים למען הכלל, היה גורם מרכזי שתרם להפיכת הל"ה לאחד המיתוסים המכוננים של מלחמת העצמאות, והיה לאחד מנכסי צאן הברזל של תרבות השכול הישראלית.
רקע – מחלקת הל"ה

מחלקת הל"ה או "מחלקת ההר", הייתה מחלקה של 35 לוחמים, מהם 20 מהפלמ"ח ו-15 מהחי"ש, בפיקודו של דני מס. רוב לוחמי המחלקה משתי היחידות היו סטודנטים של האוניברסיטה העברית והאחרים סיירים ותיקים. המחלקה נשלחה מירושלים כדי לתגבר ולהביא אספקה ותחמושת לגוש עציון הנצור. אור ליום שישי ה' בשבט תש"ח, 16 בינואר 1948, התגלתה המחלקה בדרכה לגוש עציון, סמוך לכפר צוריף. הלוחמים נסוגו לגבעה 573, המכונה כיום "גבעת הקרב", שם כותרה על ידי אלפי לוחמים ערבים מהסביבה. לאחר קרב שנמשך כמה שעות נהרגו כל לוחמי המחלקה בידי התוקפים.
כתיבת השיר

חיים גורי נשלח ב-1947, בהיותו בן 23, במשלחת ארגון "ההגנה" לאירופה, על מנת להחליף את אנשי הבריגדה בצבא הבריטי שסיימו את שירותם, ביצירת קשרים עם שרידי העם היהודי ביבשת. בינואר הוא העביר קבוצה של אנשי "הגנה" מבודפשט לווינה ואז ראה בעיתון בריטי ידיעה על יחידה של 35 לוחמים בארץ ישראל, שנהרגה בקרב בהרי חברון. הכתבה כללה גם צילום מטושטש של הגוויות. הוא מיהר למרכז "הבריחה" בווינה, שם כבר ידעו על האסון ועדכנו אותו שעם הנופלים נמנה חברו לקורס הקצינים בג'וערה, דני מס. לאחר מכן נודע לו שבין הנופלים גם כמה מחניכיו. באותו זמן ובמשך שנים אחר כך לא היה ברור היכן בדיוק התחולל הקרב, איך נלכדו כל הלוחמים, וכיצד לא נותר מהם איש.
גורי כתב את השיר כשהוא כואב ונסער על מות הלוחמים, ולבסוף התחרט וזרק את הנייר המקומט לכיוון האח שניצב בחדרו, אך הנייר לא נכנס לאח הבוערת. האלמנה שאצלה גר, שהייתה עדה לסערת הרוחות שהובילה אותו בעת הכתיבה, יישרה את הדף, שמה אותו למחרת על שולחנו, ואמרה לו שיש משהו בכתיבה מתוך סערה, ושכך נהגה לעשות גם עם ניירותיו הזרוקים של בעלה. כשקרא גורי שוב את הכתוב, הוא התחרט והבין שכנראה גורלו של השיר לצאת לאור. הוא שיפץ מעט ומסר אותו לאברהם שלונסקי כשהוא חותם "מג'ורי, בנכר". שלונסקי פרסם את השיר בעמוד הראשון של כתב העת "עיתים" שערך, וכך הוא הפך לידוע ומוכר.
גורי כלל את השיר בספרו "פרחי אש" בשנת 1949, שהתקבל בהתלהבות הן בקרב קהל הקוראים והן בקרב הממסד הספרותי, והפך אותו לאחד ממייצגיה הבולטים של הלוחמים ממלחמת העצמאות. השיר העצים את המיתוס של הל"ה ואת תפיסת ההקרבה למען הכלל. לדברי ההיסטוריונית אניטה שפירא, "דווקא משום שחובר ללא ידיעה מובהקת של מה שאירע, הוא יכול היה להתאים לתיאור כישלונות מפוארים אחרים, ולכן נכונו לו חיים ארוכים בממלכת האבל והשכול של מדינת ישראל".
לחן

השיר הולחן בידי נחום הימן ובוצע בידי גילה אלמגור ודני גולן. בשנת 2014 הלחין אורי מרק את השיר מחדש ופרסם ביצוע ראשון שלו במהלך מבצע צוק איתן. אולם, שני הלחנים לא זכו לפופולריות בקהל הרחב והשיר נודע בעיקר בצורתו הטקסטואלית.
ראו גם

גשם בשדה קרב
הערות שוליים

1 2 3 4  אניטה שפירא, קולה של "מחלקת ההר האילמת", באתר הארץ, 10 במאי 2011
1 2  יוחנן בן יעקב, בעקבות הל"ה מחלקת ההר תקציר הרצאה (רשמה: נורית כהן), 16 בדצמבר 2004
↑  גורי חיים, ביוגרפיה של שיר, מולד כ"ב, חוברת 187/8, 1964, עמ' 89-92
↑  רחל ויסברוד, "בימים האחרים: תמורות בשירה העברית בין תש״ח לתש״ך",
 הוצאת האוניברסיטה הפתוחה, 2002, עמ' 26
↑  מרדכי בר-און, אנשי העורף, אנשי החזית: דימויי העורף בקרב לוחמים בתש"ח, "ישראל" 4, 2003
1 2  ניר ברעם, אני חי מחדש חיים שנשכחו ממני, באתר הארץ, 31 בדצמבר 2006
1 2  אריאל הירשפלד, "חיוכו של אליפלט", "פנים- רבעון לתרבות חברה וחינוך", גיליון 17, יוני 2001
↑  רחל ויסברוד, "בימים האחרים: תמורות בשירה העברית בין תש״ח לתש״ך", הוצאת האוניברסיטה הפתוחה, 2002, עמ' 26–27, 68.
↑   אדמיאל קוסמן, נחזור כפרחים אדומים, באתר הארץ, 5 בפברואר 2018
↑  זיווה שמיר, פרגים באוקטובר-נובמבר
↑  זוכרים בפרחים, ד"ר יונת אשחר, מכון דוידסון - הזרוע החינוכית של מכון ויצמן למדע
↑  שיר החבלנים, אתר זמרשת
↑   בן שלו, ההימור של אורי מרק, הקצב של זוהר פרסקו והשריקה של רוטבליט, באתר הארץ, 6 באוגוסט 2014
מרכזיה (חברת תקשורת)

| --- | --- |

 נתונים כלליים
 סוג:  חברה פרטית
 מייסדים:  הרב יעקב לנצ'נר
 תקופת הפעילות:  2015–הווה (כ־10 שנים)
 משרד ראשי:  קריית עקרון
 מוצרים עיקריים:  שירותי טלפוניה סלולרית, שירותי טלפוניה נייחת, שירותי טלפוניה לעסקים
מרכזיה בע"מ היא חברת תקשורת ישראלית המתמחה במתן פתרונות טלפוניה מתקדמים לעסקים. החברה מציעה מגוון רחב של שירותי תקשורת, ביניהם קווי טלפון סלולרי, טראנקים למרכזיות עסקיות, טווחי מספור מותאמים אישית, שירותי SMS, ומספרים מיוחדים.
היסטוריה

חברת מרכזיה הוקמה בשנת 2015. בפברואר 2017 קיבלה החברה רישיון מיוחד לניתוב שיחות. החל מאפריל 2023 קיבלה מרכזיה מעמד של ספק מורשה לאספקת טלפוניה קווית וטלפוניה סלולרית כ-MVNO מפעיל רשת סלולרית וירטואלית.
החברה קיבלה ממשרד התקשורת את קידומת המספרים 055-440 לתקשורת סלולרית. כחודש לאחר מכן, קיבלה הקצאה נוספת של הקידומת 055-410 עבור טלפונים כשרים.
בתחילת 2024 הושלמו ההגדרות הטכניות של מרכזיה והיא החלה לשווק מספרי טלפון מהטווחים שלה, ולקבל ניודים מחברות תקשורת אחרות. נכון ל-2024, החברה מחוברת ישירות לכלל חברות הטלפוניה בישראל ומחזיקה במרכזי נתונים מאובטחים.
שירותים

בין השירותים שמספקת מרכזיה ניתן למצוא שירותים אלה:
קווי טלפון סלולריים: החברה מציעה קווי סלולר עם כיסוי קליטה כפול ברשת PHI ופלאפון, ותמיכה ב-ESIM ו-SIM.
טראנקים למרכזיות עסקיות: פתרונות לחיבור מרכזיות עסקיות לרשת הטלפוניה הציבורית, עם שיחות טלפון יוצאות ונכנסות, עם כמות ערוצים וקצב חיוג גבוה. מרכזיה עושה שימוש בטכנולוגיות תקשורת מתקדמות, ומאפשרת ללקוחותיה ליהנות משירותים אמינים ויעילים.
טווחי מספור: החברה מספקת מגוון רחב של טווחי מספור, לרבות טווחי מספור בקידומות גאוגרפיות וארציות לפי בחירה. בנוסף, החברה מספקת שירות בעבור מספרים מיוחדים, לרבות, מספרי זהב ויהלום, מספרים בקידומת 1599, 1700, 1800 ועוד.
שירותי כוכביות ומדידת שיחות: פתרון לשליחת הודעות ושיחות, בעזרת מספרים שקל לזכור, המסייעים במדידת כמות השיחות הנכנסות והיוצאות.
שירותי SMS: החברה מספקת פתרון יעיל ונוח לשליחת הודעות טקסט למספר רב של נמענים בזמן קצר, כולל מעקב אחר הסטטוס של ההודעות שנשלחו.
שותפים עסקיים

מרכזיה משתפת פעולה עם חברות מובילות בתחום התקשורת, ביניהן ימות המשיח, Hallo 015, סימהדרין וסים קהילות.
תמצית וניל

תמצית וניל במבחנת זכוכית
תמצית וניל היא תמצית טעם בטעם וניל.
תמציות וניל משמשות בעיקר במזונות מתחום המגדנאות וגם בבשמים, קוסמטיקה ותרופות. 95% מהווניל הנצרך בארצות הברית מעובד לתמציות הנמכרות ליצרנים, לשימושים הללו.
מרכיבים

המרכיב העיקרי של תמיסת תמצית הוניל הוא החומר הממס, אלכוהול אתילי מימי. אך המרכיב העיקרי התורם את הארומה של הווניל בתמיסה הוא הוונילין, והמוצר הסופי תלוי באופי התרכובות, חומר הגלם לעיבוד ושיטת המיצוי.
תמציות וניל טבעיות מכילות יותר מ-250 תרכובות טעם, מתוכן הוונילין הוא העיקרי מבחינת הכמות בתרמיל. הוונילין תורם לשליש מטעמו של הווניל, ותרכובות נדיפות ולא נדיפות אחרות תורמות את שני השלישים הנותרים. התרכובות הנדיפות הן חומצות, אסטרים, אלכוהולים, אצטלים, פנולים, פחמימנים, קרבונילים וקבוצות כימיות נוספות. התרכובות הלא נדיפות הן טאנינים, פוליפנולים וחומצות אמינו חופשיות השומרים על תרכובות הארומה לתקופות ארוכות יותר. תמצית הווניל הטבעית מכילה גם מגוון של תרכובות פנילפרופנואיד (אנ') המקנות את העדינות הייחודית לטעם הווניל הטבעי.